I tots aquells projectes que fonamentats en la distribució territorial del poder abordin aspectes concrets dels sistemes institucionals, polítics, socials i econòmics; per exemple, sistema de partits, administració pública, polítiques públiques, govern local i metropolità, globalització, ciutats globals, i altres de similars.
Aquesta beca està adreçada a finançar estades de recerca en una universitat o en una institució de recerca a l'estranger per tal d'elaborar un treball d'investigació directament relacionat amb les línies de recerca de l'IEA: la distribució territorial del poder.
En quasevol cas el treball de recerca ha de ser un projecte comparat entre el cas que es vulgui estudiar en l'estada de recerca a l'estranger i l'autogovern de Catalunya.
El personal investigador (funcionari, contractat, doctorant) de les universitats públiques de Catalunya, centres de recerca a Catalunya i de la Universitat Oberta de Catalunya.
Cal tenir la nacionalitat d'algun dels estats membres de la Unió Europea, de l'Espai Econòmic Europeu i, en el cas de persones nacionals de tercers països, tenir l'autorització de residència a Espanya.
Un mínim de 2 mesos i un màxim de 6 mesos.
El començament de l'estada ha de ser posterior a la data de concessió de la beca.
Per tenir una idea aproximada de quan serà la concessió cal tenir en compte que el procés de tramitació, valoració i selecció de les sol·licituds es pot allargar fins a un termini màxim de sis mesos a comptar des del dia següent en què s'obre la convocatòria.
La data màxima d'incorporació al centre estranger no podrà ser més tard del 31 d'octubre de l'any següent al de la convocatòria.
Un cop finalitzada l'estada, les persones beneficàries de la beca tenen fins a sis mesos per entregar el treball de recerca.
La data de lliurament dels treballs és improrrogable amb una única excepció: la baixa per maternitat/paternitat.
La quantia total de la beca resulta de la suma de l'import de dos conceptes: un concepte únic per desplaçament que varia en funció del país de destinació, i un concepte per ajut d'estada, que és mensual i que també varia segons el país.
Cal tenir en compte que l'import relatiu a l'ajut al desplaçament és un sostre de despesa.
Això vol dir que es reemborsarà a les persones beneficiàries l'import dels bitllets d'anada i tornada sempre i quan no superin el sostre establert.
Quan s'obri la convocatòria es publicaran els imports per desplaçament i ajut d'estada per a cada país.
En qualsevol cas, podeu consultar els imports a les taules de la convocatòria de 2018 per tenir una idea de les quanties (vegeu el pdf "Taules ajuts estada i viatge").
En el moment de l'acceptació de la beca es lliurarà a la persona beneficària una bestreta del 100% del total de l'import atorgat.
Si la persona beneficiària no té la residencia fiscal en territori espanyol, ha de fer constar el país on la tingui mitjançant certificat emés per les autoritats competents.
Les sol·licituds les valora una comissió seguint els criteris i puntuacions que s'estableixen a les bases reguladores i que són els següents:
En els casos de persones que estiguin fent el doctorat es valorarà:
En ambdós casos la puntuació mínima serà de 25 punts fins un màxim de 50.